คณะรัฐมนตรี เตรียมพิจารณามาตรการป้องกันและควบคุมการแพร่ระบาดไวรัสโคโรนาระดับเข้มข้นสูงสุด ตามข้อเสนอของกระทรวงสาธารณสุข
คณะรัฐมนตรี เตรียมพิจารณามาตรการป้องกันและควบคุมการแพร่ระบาดไวรัสโคโรนาระดับเข้มข้นสูงสุด ตามข้อเสนอของกระทรวงสาธารณสุข การประชุมคณะรัฐมนตรีวันนี้ 28 มกราคม 2563 กระทรวงสาธารณสุข กระทรวงคมนาคม และกระทรวงท่องเที่ยวและกีฬา เตรียมเสนอมาตรการเชิงปฏิบัติการป้องกันและควบคุมการแพร่ระบาดไวรัสโคโรนาในประเทศไทยระดับเข้มข้นสูงสุด และกระทรวงสาธารณสุข เสนอร่างกฎกระทรวงการขออนุญาตและการอนุญาตผลิต นำเข้า ส่งออก จำหน่าย หรือมีไว้ในครอบครองซึ่งยาเสพติดให้โทษในประเภท 5 เฉพาะกัญชง (Hemp)พ.ศ. ....ขณะที่นายสมคิด จาตุศรีพิทักษ์ รองนายกรัฐมนตรี เตรียมเสนอมาตรการกระตุ้นการลงทุน ประกอบด้วย มาตรการของกระทรวงการคลัง ที่จะให้นำค่าใช้จ่ายในการซื้อเครื่องจักร สามารถนำค่าใช้จ่ายมาหักลดหย่อนได้ 2.5 เท่า ซึ่งมากกว่าเดิมที่เคยให้ 1.5 เท่า รวมถึงจะมีมาตรการของสำนักงานคณะกรรมการส่งเสริมการลงทุน (บีโอไอ) ด้วยด้านกระทรวงคมนาคม เตรียมเสนอการยุติข้อพิพาททางด่วน 17 คดี แลกต่อสัญญา 15 ปี 8 เดือน รวมถึงเสนอร่างกฎกระทรวงกำหนดค่าธรรมเนียมการใช้ยานยนต์บนทางหลวงพิเศษ หมายเลข 81 สายบางใหญ่-กาญจนบุรี พ.ศ.....คณะกรรมการนโยบายการให้เอกชนร่วมลงทุนในกิจการของรัฐ เสนอขออนุมัติโครงการรถไฟฟ้าสายสีส้ม ช่วงบางขุนนนท์-มีนบุรี สุวินทวงศ์ ของการรถไฟฟ้าขนส่งมวลชนแห่งประเทศไทยส่วนกระทรวงมหาดไทย เสนอการแก้ไขเพิ่มเติมกฎกระทรวงการมีและใช้อาวุธปืน เครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืนของหน่วยราชการและรัฐวิสาหกิจ และการมอบให้ประชาชนมีและใช้ เพื่อช่วยเหลือราชการ พ.ศ. 2553กระทรวงทรัพยากรธรรมชาติและสิ่งแวดล้อม เสนอมาตรการการจัดการปัญหามลพิษทางเสียงจากสนามบินสาธารณะกระทรวงยุติธรรม รายงานสถานการณ์และแนวทางการลดความแออัดของผู้ต้องขังในเรือนจำ